CELEX: 52005PC0367
Language: fi
Date: 2005-08-09
Title: Ehdotus: neuvoston päätös, Haitin kanssa AKT–EY-kumppanuussopimuksen 96 artiklan mukaisesti käydyn kuulemismenettelyn päättämisestä tehdyn päätöksen 2001/131/EY kumoamisesta

EUROOPAN YHTEISÖJEN KOMISSIO
                                               Bryssel 09.08.2005
                                               KOM(2005) 367 lopullinen
                                     Ehdotus:
                            NEUVOSTON PÄÄTÖS,
   Haitin kanssa AKT–EY-kumppanuussopimuksen 96 artiklan mukaisesti käydyn
   kuulemismenettelyn päättämisestä tehdyn päätöksen 2001/131/EY kumoamisesta
                               (komission esittämä)
FI                                                                            FI
 ---pagebreak---                                            PERUSTELUT
   Kumppanuussopimuksen 96 artiklan mukaiset päätökset
   Vuoden 2000 vaaleissa ilmenneiden puutteellisuuksien vuoksi ja ottaen huomioon, ettei
   Haitin tilanne ollut Cotonoun sopimuksen demokraattisten periaatteiden mukainen, Euroopan
   unionin neuvosto päätti 29. tammikuuta 2001 Cotonoun sopimuksen 96 artiklan 2 kohdan c
   alakohdan mukaisesti toteuttaa aiheelliset toimenpiteet, joiden perusteella tuki Haitille
   keskeytettiin osittain (ei suoraa budjettitukea Haitin hallitukselle), yhdeksännen EKR:n
   varoista (239 miljoonaa euroa) ei annettu ilmoitusta ja kahdeksannen EKR:n jäljellä olevat
   varat (84,4 miljoonaa euroa) osoitettiin uudestaan niin, että Haitin kansa hyötyy niistä
   suoraan. EU asetti Haitin-suhteidensa normalisoimisen ehdoksi OAS:n päätöslauselmassa 822
   vahvistettujen, vapaiden ja rehellisten vaalien järjestämiseen liittyvien edellytysten
   täyttämisen ja toimien toteuttamisen.
   Vuoden 2001 päätöstä tarkasteltiin uudelleen ja sen voimassaoloa jatkettiin 21. tammikuuta
   2002 tehdyllä päätöksellä 2002/131/EY, 10. tammikuuta 2003 tehdyllä päätöksellä
   2003/53/EY ja 22. joulukuuta 2003 tehdyllä päätöksellä 2003/916/EY.
   Haitin poliittinen tilanne muuttui dramaattisesti vuonna 2004 presidentti Aristiden poistuttua
   maasta. Nopeiden poliittisten muutosten (pääkohdat jäljempänä) vuoksi tilannetta oli
   arvioitava uudelleen, ja päätös 2004/681/EY päätöksen 2001/131/EY muuttamisesta tehtiin
   24. syyskuuta 2004. Päätös on voimassa 31. joulukuuta 2005 asti, mutta sitä on tarkasteltava
   uudelleen kuuden kuukauden kuluttua. Tällä päätöksellä itse asiassa kumottiin kaikki aiemmat
   toimenpiteet (ja vapautettiin 95,6 miljoonaa euroa), ja ainoastaan yhdeksännen EKR:n
   maaohjelman (72 miljoonaa euroa) allekirjoittamisen oli määrä tapahtua OAS:n
   päätöslauselmassa 822 mukaisesti järjestettyjen, Haitin instituutioiden ja kansainvälisen
   yhteisön vapaina ja rehellisinä pitämien vaalien jälkeen.
   Demokraattiseen hallintoon siirtyminen alkoi väliaikaisen hallituksen asettamisella vuonna
   2004 ja tavoitteena on järjestää paikallis-, parlamentti- ja presidentinvaalit syksyllä 2005.
   Tässä tilanteessa on mahdollista tarkastella uudelleen nykyistä päätöstä ja jäljellä olevien
   toimenpiteiden kumoamista jäljempänä esitetyn mukaisesti niin, että väliaikaishallintoa
   voidaan tukea konkreettisesti tänä vaikeana aikana ja rohkaista sitä vaalimenettelyn
   noudattamiseen.
   Taustaa
   Vuoden 2004 alussa pitkittynyt väkivallan ja verenvuodatuksen jakso johti presidentti
   Aristiden lähtöön maasta 29. helmikuuta 2004. Korkeimman oikeuden puheenjohtaja
   Boniface Alexandre nimettiin väliaikaiseksi presidentiksi ja Gerard Latortuen johtama
   väliaikaishallitus vannoi virkavalan puolestaan 17. maaliskuuta 2004. Väliaikaishallitus on
   sitoutunut vapaiden ja rehellisten vaalien järjestämiseen 18 kuukauden kuluessa.
   Viimeisimmän suunnitelman mukaan vaalit järjestetään syksyllä 2005: paikallisvaalit 9.
   lokakuuta 2005, sitten parlamentti- ja presidentinvaalien kaksi kierrosta 13. marraskuuta ja
   18. joulukuuta 2005, jotta vaaleilla valittu presidentti voi astua virkaansa 7. helmikuuta 2006.
   Haitin väliaikaishallitus on sitoutunut panemaan entistä enemmän painoa turvallisuuden ja
   luottamuksen ilmapiirin palauttamiselle maahan, mitä pidetään välttämättömänä maan
   demokratisoitumiselle.
FI                                                 2                                                FI
 ---pagebreak---    YK:n 29. helmikuuta 2004ja 30. huhtikuuta 2004 antamissa päätöslauselmissa hyväksyttiin
   monikansallisten tilapäisjoukkojen ja niiden paikan 1. päivästä kesäkuuta alkaen ottaneiden
   Brasilian johtamien vakauttamisjoukkojen (MINUSTAH) perustaminen vakauttamaan maan
   turvallisuustilannetta      ja     tukemaan      väliaikaishallitusta     demokratiakehityksessä.
   MINUSTAH:in toimikautta on jatkettu vuoden 2005 kesäkuun loppuun, ja
   turvallisuusneuvostossa käydään neuvotteluja pidemmästä, mahdollisesti 12 kuukauden
   jatkoajasta.
   Toukokuussa 2004 neuvoston pyynnöstä käytyjen epävirallisten neuvottelujen jälkeen
   pääministeri Latortue lähetti tuolloin kehitysyhteistyöstä vastanneelle komissaari Poul
   Nielsonille kirjeen, jossa hän esittelee hänen hallituksensa sitoumukset useilla aloilla
   siirtymäkauden aikana. Huhtikuussa 2005 komissio esitteli neuvoston AKT-työryhmälle
   kertomuksen          päätöksessä        vahvistetun       kuuden        kuukauden       jälkeisen
   uudelleentarkasteluvaatimuksen mukaisesti. Kertomus laadittiin yhdessä EU:n jäsenvaltioiden
   Port au Princessä sijaitsevien suurlähetystöjen kanssa, ja siinä tarkastellaan tilannetta näiden
   sitoumusten suhteen. Maaliskuussa 2005 komissaari Louis Michel vieraili Haitissa ja arvioi
   tilannetta paikan päällä käydyissä laajoissa neuvotteluissa. YK:n turvallisuusneuvosto lähetti
   tarkkailijansa vierailulle Haitiin huhtikuussa 2005 ja YK:n pääsihteeristö julkaisi raportin
   YK:n vakauttamisjoukoista Haitissa toukokuussa 2005. Kaikissa edellä mainituissa
   kertomuksissa annetaan yleisesti hyvin samanlainen kuva Haitin tilanteesta.
   Nykytilanne
   Poliittisella rintamalla käynnistettiin kansallinen vuoropuhelu ja sovitteluprosessi 7.
   huhtikuuta. Vuoropuheluun osallistuminen on herättänyt huolta, sillä ex-presidentti Aristiden
   puolue kieltäytyy edelleen osallistumasta siihen, vaikka presidentin on ilmoitettu yrittäneen
   saada Lavalas-puolue mukaan. Joukko pieniä poliittisia puolueita on yhdistymässä
   suuremmiksi poliittisiksi yksiköiksi tulevia vaaleja varten.
   Edellä mainittuihin vaaleihin valmistautumisen ilmoitetaan etenevän. Vaaleista on suoraan
   vastuussa väliaikainen vaalilautakunta CEP (Conseil Electoral Provisoire), jota MINUSTAH
   tukee tiiviisti. UNDP ja OAS koordinoivat vaalijärjestelyihin annettavaa tukea, ja näistä OAS
   on erikoistunut äänestäjien rekisteröimiseen. Vaalibudjetti on tällä hetkellä 62 miljoonaa
   Yhdysvaltain dollaria, ja se saadaan avustuksina. EU on myöntänyt siihen yhteensä 18
   miljoonaa euroa. Komissio valmistautuu lähettämään vaalitarkkailijoita. Vaalitarkkailuun
   tarvittava rahoitus ei sisälly edellä mainittuun 18 miljoonaan euroon.
   Turvallisuustilanne on edelleen epävakaa ja erittäin huolestuttava, sillä väkivaltaa, murhia,
   kidnappauksia ja aseellisia ryöstöjä esiintyy säännöllisesti. Haitin kansalliset poliisivoimat
   ovat liian heikot, eikä niillä ole ollut aikaa toipua korruptoituneesta menneisyydestään, jotta
   ne voisivat vaikuttaa merkittävästi turvallisuustilanteeseen. Tästä syystä MINUSTAH antaa
   niille paljon tukea ja yrittää pitää tilanteen hallinnassa. On selvää, että MINUSTAH:in
   toimivaltaa sekä henkilö- ja materiaalivaroja on vahvistettava, jotta se voi toimia
   tehokkaammin, ja tätä koskevista ehdotuksista keskustellaan parhaillaan YK:n
   turvallisuusneuvostossa.
   Ihmisoikeustilanne on jonkin verran parantunut, sillä edellisen hallituksen toimintatapaan
   kuuluneet ihmisoikeusloukkaukset eivät kuulu lainkaan väliaikaishallituksen tapoihin.
   Merkittäviä       ihmisoikeuksien      parannuksia     kuitenkin     haittaavat  runsaslukuisten
   aseistautuneiden jengien syntyminen maassa sekä rankaisemattomuuden kulttuuri, joka johtuu
   turvallisuusjoukoissa palvelevista korruptoituneista yksilöistä ja oikeusjärjestelmän
FI                                                  3                                                FI
 ---pagebreak---    huomattavasta heikkoudesta. EY laatii yhdessä CIDA:n kanssa ohjelmaa oikeusjärjestelmän
   vahvistamiseksi samalla kun muut avunantajat, mm. EU:n jäsenvaltiot, pyrkivät myös tähän
   tavoitteeseen.
   Aseistautuneiden ryhmien ja erityisesti entisten sotilaiden aseistariisunta on alkanut
   suhteellisen summittaisesti erityisesti Cap Haïtienissä, ja sitä on nopeutettava, jotta saadaan
   aikaiseksi vaalien järjestämisen edellyttämä turvallisuustaso.
   Kansainvälinen tuki Haitille
   Väliaikaishallitusta tukevat vahvasti kaikki Haitilla toimivat merkittävät tahot, joita ovat
   Amerikan yhdysvallat, Ranska, Espanja ja useat Latinalaisen Amerikan valtiot sekä
   kansainväliset elimet, kuten YK, OAS, Maailmanpankki, IMF, InterAmerican Development
   Bank ja muut. Presidentti Aristiden maastalähtöön liittyneiden tapahtumien vuoksi kireät
   suhteet Caricomiin ovat hiljalleen parantumassa.
   Kansainväliset avunantajat ja väliaikaishallitus sopivat väliaikaisesta yhteistyökehyksestä
   (Interim Cooperation Framework, ICF), jota käytettiin perusasiakirjana avunantajille
   Washingtonissa heinäkuussa 2004 järjestetyssä konferenssissa. Apua luvattiin konferenssissa
   yhteensä 1,2 miljardia Yhdysvaltain dollaria, ja EU teki suurimman yksittäisen
   avunantotarjouksen.
   Cayennessa järjestettiin maaliskuussa 2005 kansainvälinen Haiti-konferenssi. Tuolloin
   avunantajat toistivat suoran tukensa uusimalla Washingtonissa vuonna 2004 antamansa
   lupaukset ja sitoutuivat nopeuttamaan tuen maksatusta solidaarisuuden osoituksena Haitille,
   jotta Haitin väestö saisi näkyvää hyötyä käynnissä olevasta poliittisesta muutosprosessista.
   Kanadan hallitus järjestää vastaavanlaisen kansainvälisen Haiti-konferenssin Montrealissa 16.
   ja 17. kesäkuuta, jolloin Haitin tukijat keskustelevat turvallisuuteen ja vakauteen, vaaleihin ja
   tuen täytäntöönpanoon liittyvistä kysymyksistä.
   Talouden toipuminen
   Kansainvälinen valuuttarahasto antoi positiivisen arvion Haitin hallituksen pyrkimyksistä
   saada Haitin talous toipumaan. Raportissa todetaan, että toipuminen on hidasta maan yleisesti
   vaikeiden olosuhteiden vuoksi, mutta hallituksen toimet ovat johtaneet inflaation laskuun,
   valuuttakurssin vakautumiseen ja kansainvälisten varantojen nettomääräiseen kasvuun.
   Talouden suoriutuminen ja IMF:n SMP-ohjelma (huhti-syyskuussa 2004) olivat tyydyttäviä,
   kaikki määrälliset tavoitteet saavutettiin selvästi ja rakenteelliset toimenpiteet etenivät hyvin1.
   Tätä seurasi konfliktin jälkeinen hätäapu (lokakuu 2004–syyskuu 2005). Tässäkin useimmat
   määrälliset tavoitteet saavutettiin ja rakenteelliset toimenpiteet toteutettiin. Haiti selvitti
   rästinsä Maailmanpankille, jolloin tämä pystyi hyväksymään nopean sopeutustuen. Tulojen
   puutteen ja avunantajien rahoittamien toimien viivästysten vuoksi talousarviota ja menojen
   kohdentamista on kuitenkin jouduttu tarkastamaan, jotta talouden toipumista voitaisiin tukea
   mahdollisimman paljon. IMF arvioi IV artiklaa koskevassa raportissa BKT:n tosiasiallisen
   kasvun 2005/2006 olevan kolme prosenttia ja inflaation 10 prosenttia. Tämän jälkeen
   haasteena on säilyttää neljän prosentin kasvuvauhti ja saada hallituksen tarvitsemat tulot,
   joilla rahoitetaan sosiaalipalvelujen ja julkisten instituutioiden valmiuksien huomattavat
   1
           MF Staff Report on 2005 Article IV Consultations.
FI                                                      4                                              FI
 ---pagebreak---    parannukset. ”Ratkaisevia edellytyksiä ovat onnistuneet vaalit, kansallinen sovinto ja
   avunantajien tuen jatkuminen”1.
   Komission ehdotus
   Komissio on tarkastellut poliittista ja ihmisoikeustilannetta, joka on hitaasti parantunut,
   vaikkei vielä olekaan optimaalinen. Pyrkimykset vaaliaikataulua koskevien sitoumusten
   pitämiseen, hallituksen hyvä suoriutuminen tyytymättömyyttä, väkivaltaa ja epävarmuutta
   ruokkivan köyhyyden vastustamisessa välttämättömässä talouden elvytysprosessissa,
   kansainvälisen yhteisön laaja tuki Haitin kansalle ja väliaikaishallitukselle sekä
   kehitysapuohjelmien laatimiseen ja avun varsinaiseen toimittamiseen tarvittavan ajan pituus
   ovat syitä, miksi komissio ehdottaa, että kumotaan jäljellä oleva toimenpide, joka liittyy 72
   miljoonan euron vapauttamiseen yhdeksännestä kehitysrahastosta.
   Komissio ehdottaa, että toimenpiteiden kumoamisesta Haitin pääministerille lähetettävässä
   kirjeessä korostetaan sitä, kuinka tärkeänä EU pitää demokratiaa, oikeusvaltioperiaatetta,
   moitteetonta hallintoa ja ihmisoikeuksia, ja että EU rohkaisee Haitin hallitusta pyrkimään
   edelleen EU:lle ja Haitin kansalle antamiensa sitoumusten pitämiseen.
   EU käy jatkuvasti poliittista vuoropuhelua Cotonoun sopimuksen mukaisesti
   väliaikaishallituksen ja vaaleissa valittavan uuden hallituksen kanssa seuratakseen edelleen
   tiiviisti tilanteen kehitystä Haitissa.
FI                                                5                                              FI
 ---pagebreak---                                                  Ehdotus:
                                         NEUVOSTON PÄÄTÖS,
        Haitin kanssa AKT–EY-kumppanuussopimuksen 96 artiklan mukaisesti käydyn
       kuulemismenettelyn päättämisestä tehdyn päätöksen 2001/131/EY kumoamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon 1 päivänä huhtikuuta 2003                         voimaan      tulleen AKT–EY-
   kumppanuussopimuksen2 ja erityisesti sen 96 artiklan,
   ottaa huomioon neuvostossa kokoontuneiden jäsenvaltioiden hallitusten edustajien sisäisen
   sopimuksen AKT–EY-kumppanuussopimuksen täytäntöönpanemiseksi toteutettavista
   toimenpiteistä ja noudatettavista menettelyistä3 ja erityisesti sen 3 artiklan,
   ottaa huomioon komission ehdotuksen,4
   sekä katsoo seuraavaa:
   (1)     Taloudellisen avun toimittaminen Haitille keskeytettiin osittain päätöksen
           2001/131/EY5 nojalla AKT–EY-kumppanuussopimuksen 96 artiklan 2 kohdan c
           alakohdassa tarkoitettuna aiheellisena toimenpiteenä.
   (2)     Päätöksen 2004/681/EY voimassaolo päättyy 31 päivänä joulukuuta 2005, ja sen
           mukaan toimenpiteitä on tarkasteltava uudelleen kuuden kuukauden kuluttua.
   (3)     Maaliskuussa 2005 työryhmä, jonka perusti Haitissa Euroopan unionin
           puheenjohtajamaa, Euroopan komissio ja jäsenvaltioiden Haitin edustajat, laati
           arviointikertomuksen siitä, missä määrin on noudatettu Haitin hallituksen antamia
           erityissitoumuksia, joissa sitouduttiin kunnioittamaan Cotonoun sopimuksen 9
           artiklassa määriteltyjä olennaisia osia, erityisesti ihmisoikeuksia sekä demokratian
           periaatteita ja oikeusvaltioperiaatetta perustuslakiin perustuvan demokraattiseen
           hallinnon palauttamiseksi maahan.
   (4)     Nykytilanne Haitilla on erittäin huolestuttava turvallisuuden, ihmisoikeuksien
           kunnioittamisen ja köyhyyden osalta. Tämä vahvistettiin Yhdistyneiden Kansakuntien
           turvallisuusneuvoston tarkkailijoiden raportissa huhtikuussa 2005. Kansainvälinen
           yhteisö on kuitenkin useaan otteeseen vahvistanut sitoumuksensa tukea
   2
           EYVL L 317, 15.12.2000, s. 3.
   3
           EYVL L 317, 15.12.2000, s. 376.
   4
           EYVL C […] […], s. […]
   5
           EYVL L 48, 17.2.2001, s. 31, päätös sellaisena kuin se on viimeksi muutettuna päätöksellä
           2004/681/EY (EYVL L 311, 8.10.2004, s. 30).
FI                                                     6                                             FI
 ---pagebreak---           siirtymähallitusta ja Haitin kansaa niiden             pyrkimyksissä demokratiaan  ja
          taloudelliseen ja sosiaaliseen kehitykseen.
   (5)    Euroopan unionin on syytä luottaa siihen, että siirtymähallitus hallitsee poliittisen
          siirtymisen erityisesti järjestämällä vapaat ja rehelliset vaalit täysin ilmoitetun
          aikataulun mukaisesti,
   ON PÄÄTTÄNYT SEURAVAA:
                                               1 artikla
   Kumotaan päätös 2001/131/EY.
   Korvataan liite tämän päätöksen liitteenä olevalla tekstillä.
                                               2 artikla
   Tämä päätös julkaistaan Euroopan unionin virallisessa lehdessä.
                                               3 artikla
   Päätös annetaan kokonaisuudessaan välittömästi tiedoksi Euroopan parlamentille.
   Tehty Brysselissä […]
                                                Neuvoston puolesta
                                                Puheenjohtaja
FI                                                 7                                            FI
 ---pagebreak---                                                  LIITE
                             Haitin väliaikaishallitukselle osoitettava kirje
   Arvoisa herra,
   Euroopan unioni pitää Cotonoun sopimuksen 9 artiklan määräyksiä erittäin tärkeinä.
   Ihmisoikeuksien kunnioittaminen, demokratian periaatteet ja oikeusvaltioperiaate, joille
   AKT–EU-kumppanuus rakentuu, ovat kyseisen sopimuksen olennaisia osia ja näin ollen
   suhteidemme perusta.
   Tästä syystä Euroopan unioni on seurannut tiiviisti Haitin siirtymävaihetta, joka alkoi
   johdollanne väliaikaishallituksen nimittämisellä; väliaikaishallitus vannoi virkavalan 17.
   maaliskuuta 2004 Caricomin ja OAS:n suunnitelmaan perustuvan, laajan kuulemismenettelyn
   päätteeksi.
   Euroopan komission edustajat kävivät kanssanne Brysselissä 12. toukokuuta 2004
   keskusteluja, joissa tarkasteltiin väliaikaishallituksen poliittista ohjelmaa perustuslakiin
   perustuvan demokraattisen hallinnon palauttamiseksi. Euroopan unioni panee merkille
   komissiolle toimittamassanne, 25. toukokuuta 2004 päivätyssä kirjeessä antamanne
   sitoumukset, jotka koskevat erityisesti ihmisoikeustilanteen kohentamista sekä demokratian
   periaatteiden – kuten vapaiden ja rehellisten vaalien järjestäminen –oikeusvaltioperiaatteen ja
   hyvän hallintotavan omaksumista. Näiden jatkuvasti sitovien sitoumusten pitäisi ajan myötä
   johtaa poliittisen vakauden lisääntymiseen Haitissa.
   Euroopan unioni on seurannut tiiviisti tilanteen kehittymistä Haitissa kaikilla rintamilla ja
   osallistunut hyvin aktiivisesti kansainvälisen yhteisön toimiin Haitin auttamiseksi sen
   kunnianhimoisella ja hankalalla matkalla kohti demokraattista hallintoa. Uskomme vakaasti,
   että Haitin väestöllä on oikeus parempaan elämään turvallisessa ja vakaassa Haitissa, jossa
   kunnioitetaan täysin demokratian periaatteita, ihmisoikeuksia, oikeusvaltion ja hyvän
   hallinnon periaatteita.
   Kuten tiedätte, Euroopan unioni oli johtavassa asemassa väliaikaisen yhteistyökehyksen
   laatimisessa ja hyväksymisessä ja antoi Washingtonin konferenssissa vuonna 2004
   suurimman yksittäisen sitoumuksen Haitin kehittämiseen. Sen jälkeen on tapahtunut paljon
   kehitystä ja rahoitusvirrat ovat kasvamassa toivotun suuruisiksi, koska Haitin valmius
   hyödyntää rahoitusta ja teknistä apua on parantunut.
   Euroopan unioni on toiminut tiiviissä yhteistyössä kaikkien merkittävimpien kansainvälisten
   tahojen kanssa ja ilmaissut täyden tukensa YK:n MINUSTAH-joukoille ja niiden
   pyrkimykselle avustaa Haitin hallitusta ja kansallisia poliisivoimia saamaan maassa aikaan
   syksyllä 2005 järjestettävien vaalien edellyttämä turvallisuus ja vakaus sekä panemaan
   onnistuneesti täytäntöön kestävän kehityksen ohjelmat.
   Euroopan unioni on arvioinut poliittisella ja taloudellisella rintamalla saavutettua edistystä
   omasta toimestaan ja turvallisuusneuvoston Haiti-raporttien avulla ja päättänyt, että päätöksen
   xxx nojalla käyttöön otetut toimenpiteet kumotaan. Kyseisten toimenpiteiden mukaan Haitia
   koskeva yhdeksännen EKR:n maaohjelma oli määrä allekirjoittaa kansallisten vaalien jälkeen
   uuden demokraattisesti valitun hallinnon kanssa. Yhdeksännen EKR:n varoja kohdennetaan
   parhaillaan Haitin hallituksen kanssa ja maaohjelma allekirjoitetaan nyt heti kun varat saadaan
FI                                                  8                                              FI
 ---pagebreak---    kohdennettua. On tärkeää, että tämä saadaan tehtyä mahdollisimman pian, jotta Haitin väestöä
   hyödyttävät toimet saadaan myös nopeasti pantua toimeen.
   Yhteistyön onnistumiseksi on tärkeää, että tällä hetkellä puutteellista avun vastaanottokykyä
   vahvistetaan harjoittamalla hyvää hallintoa ja toteuttamalla toimenpiteitä avun
   hallinnointivalmiuksien kehittämiseksi. Täytäntöönpanoa koskevat yksityiskohtaiset säännöt
   mukautetaan maan valmiuksiin hoitaa julkista taloutta.
   Euroopan unioni seuraa tiiviisti demokratiakehityksen vaiheita, erityisesti sitä, miten
   väliaikaishallitus onnistuu sitoumuksiensa täyttämisessä ihmisoikeuksien, kansallisen
   vuoropuhelun, demokratian periaatteiden ja taloushallinnon osalta sekä sitä, miten paikallis-,
   parlamentti- ja presidentinvaalien järjestämisessä edetään. Olemme tyytyväisiä julkaistusta
   vaaliaikataulusta, jonka mukaan paikallisvaalit järjestetään lokakuussa 2005 ja parlamentti- ja
   presidentinvaalien kaksi kierrosta marraskuussa ja joulukuussa 2005, jotta uusi hallitus voi
   aloittaa toimintansa helmikuussa 2006. Euroopan unioni uskoo vakaasti, ettei tämän tärkeän
   aikataulun saa antaa pettää mistään syystä, ja tukee vaalijärjestelyjä 18 miljoonalla eurolla.
   Tämän lisäksi Euroopan unioni harkitsee vaalitarkkailijoiden lähettämistä.
   EU käy jatkuvasti poliittista vuoropuhelua Cotonoun sopimuksen mukaisesti Haitin
   hallituksen ja vaaleissa valittavan uuden hallituksen kanssa seuratakseen edelleen tiiviisti
   tilanteen kehitystä Haitissa.
   Kunnioittavasti
   Brysselissä
   Komission puolesta
   Neuvoston puolesta
   Puheenjohtaja
FI                                               9                                                 FI